ଶିବପ୍ରସାଦ ଗନ୍ତାୟତ  (୧୫-୧୨-୧୯୬୯ରୁ ୦୪-୦୧-୨୦୧୦) ରାୟଗଡ଼ା ଜିଲ୍ଲାରେ ଜନ୍ମିତ ଜଣେ ଓଡ଼ିଆ ବ୍ୟଙ୍ଗ ସାହିତ୍ୟିକ ଓ ସ୍ତମ୍ଭକାର ଥିଲେ  । ଓଡ଼ିଶାରେ କମ ବୟସରେ ସୃଜନଶୀଳ ବ୍ୟଙ୍ଗ ସାହିତ୍ୟି ସୃଷ୍ଟି କରିଥିବା ଲେଖକଙ୍କ ମଧ୍ୟରେ ସ୍ୱର୍ଗତ ଶିବ ପ୍ରସାଦ ଗନ୍ତାୟତ ଅନ୍ୟତମ । ସଂକ୍ଷିପ୍ତ ଜୀବନୀ ଶିବ ପ୍ରସାଦଙ୍କ ଜନ୍ମ ରାୟଗଡ଼ା ସହରରେ ୧୫ ଡିସେମ୍ବର ୧୯୬୯ ମସିହାରେ ହୋଇଥିଲା । ସେ ରାୟଗଡା ଶାଖା କାର୍ଯ୍ୟାଳୟରେ ଉଚ୍ଚ ଶ୍ରେଣୀ ସହାୟକ ଭାବେ କାର୍ଯ୍ୟରତ ଥିଲେ । ଶାରିରୀକ ଭିନ୍ନକ୍ଷମତା ତାଙ୍କୁ ତାଙ୍କ ସାହିତ୍ୟ ସାଧନା ପଥରେ ଅନ୍ତରାୟ ସୃଷ୍ଟି କରିପାରି ନ ଥିଲା । କମ ବୟସରେ ଶିବ ପ୍ରସାଦଙ୍କ ତିରୋଧାନ ହେତୁ ତାଙ୍କ ସୁସାହିତ୍ୟିକ ଭାଇ ସତ୍ୟନାରାୟଣ ଗନ୍ତାୟତ ଅଦ୍ୟାପି ଶିବପ୍ରସାଦଙ୍କ କୃତିଗୁଡିକୁ ବହି ଆକାରରେ ପ୍ରକାଶ କରି ଏହି ପ୍ରତିଭାଙ୍କୁ ଲୋକଲୋଚନକୁ ଆଣିବା ପାଇଁ ତାଙ୍କ ଉଦ୍ୟମ ଜାରି ରଖିଛନ୍ତି । ରାୟଗଡରେ ଜନ୍ମିତ ଏହି ସାହିତ୍ୟିକ ତାଙ୍କର ଅନ୍ୟାନ୍ୟ ଲେଖା ସହିତ  'ଭିତିରି କଥା' ,  'ଫମ୍ୟ ରଚନା' ,  'ବ୍ୟଙ୍ଗ ବଜାର' ,  'ମନ୍ତ୍ରୀ ଦୁହିତାଙ୍କ ସୟମ୍ବର' ,  'ବେଙ୍ଗରଡି'  ଭଳି ବ୍ୟଙ୍ଗ ରଚନା ପାଠକୀୟ ଆଦୃତି ଲାଭ କରିଛି । ଅନେକ ଘାତ ପ୍ରତିଘାତ ମଧ୍ୟରେ ବଞ୍ଚିଥିବା ଶିବପ୍ରସାଦ ନିଜର ଶାଣିତ ବ୍ୟଙ୍ଗ ଓ ରମ୍ୟରଚନା ମାଧ୍ୟମରେ ଓଡ଼ିଆ ସାହିତ୍ୟରେ ଏକ ସ୍ୱତନ୍ତ୍ର ସ୍ଥାନ ହାସଲ କରିଯାଇଛନ୍ତି । ସାହିତ୍ୟ ସର୍ଜନା ସ୍ୱଳ୍ପ ଜୀବନ କାଳ ମଧ୍ୟରେ ସେ ସାହିତ୍ୟର ବିଭିନ୍ନ ଦିଗରେ ନିଜର କୃତି ସୃଷ୍ଟି କରିଥିଲେ ବି ବ୍ୟଙ୍ଗ ସାହିତ୍ୟରେ ତାଙ୍କର ଲେଖନୀ ସୁଦୃଢ ଥିଲା ବୋଲି କୁହାଯାଏ । ରମ୍ୟ ରଚନା ବ୍ୟତୀତ ତାଙ୍କର କିଛି ଗଳ୍ପ ସଂକଳନ ଓ କବିତା ସଂକଳନ ମଧ୍ୟ ପ୍ରକାଶ ପାଇଛି ।ଅନେକ ପ୍ରତିଷ୍ଠିତ ଓ ପରିଚିତ ଅନୁଷ୍ଠାନଦ୍ୱାରା ସମ୍ବର୍ଦ୍ଧିତ ଏବଂ ବ୍ୟଙ୍ଗଶ୍ରୀ ଓ ରସରାଜ ଆଦି ଉପାଧିପ୍ରାପ୍ତ ଶିବପ୍ରସାଦଙ୍କ ସମସ୍ତ ଲେଖା ବିଭିନ୍ନ ବର୍ଗର ପାଠକମାନଙ୍କୁ ଆମୋଦିତ କରିଆସିଛି। ଶିବପ୍ରସାଦଙ୍କ ପ୍ରକାଶିତ ଗ୍ରନ୍ଥ ମଧ୍ୟରେ  ଭିତିରି କଥା ,  ବଛା ବଛା ହାସ୍ୟ ବ୍ୟଙ୍ଗ ,  ଫମ୍ୟ ରଚନା  ଓ  ଏହିପରି କିଛିକଥା  ଇତ୍ୟାଦି। ରମ୍ୟ ରଚନା ଭିତିରି କଥା  (ରମ୍ୟ ରଚନା ସଂକଲନ)- ୧୯୯୮  (ଫ୍ରେଣ୍ଡସ୍ ପବ୍ଳିଶର୍ସ, କଟକ) ଫମ୍ୟ ରଚନା  (ରମ୍ୟ ରଚନା ସଂକଲନ)- ୧୯୯୯  (ଫ୍ରେଣ୍ଡସ୍ ପବ୍ଳିଶର୍ସ, କଟକ) ଭିତିରି କଥା  (ରମ୍ୟରଚନା ସଂକଳନ) - ୧୯୯୮  । ଫ୍ରେଣ୍ଡସ ପବ୍ଲିଶର୍ସ, କଟକ ଫମ୍ୟରଚନା  (ରମ୍ୟରଚନା ସଂକଳନ) - ୧୯୯୯  । ଫ୍ରେଣ୍ଡସ୍ ପବ୍ଲିଶର୍ସ, କଟକ ବ୍ୟଙ୍ଗ ବଜାର  (ବ୍ୟଙ୍ଗ ସଂକଳନ) - ୨୦୦୧ ଫ୍ରେଣ୍ଡସ ପବ୍ଲିଶର୍ସ, କଟକ  । ମନ୍ତ୍ରୀ ଦୁହିତାଙ୍କ ସ୍ୱୟମ୍ବର  (ବ୍ୟଙ୍ଗ ଗଳ୍ପ ସଂକଳନ) - ୨୦୦୨ ସୁଧା ପ୍ରକାଶନ, କଟକ  । ଏହିପରି କେତେ କଥା  (ବ୍ୟଙ୍ଗ ଉପନ୍ୟାସ) - ୨୦୦୪ ପ୍ରାଚୀ ସାହିତ୍ୟ ପ୍ରତିଷ୍ଠାନ, କଟକ  । ହସାବଳୀ  (ହସକଥା ସଂଗ୍ରହ) - ୨୦୦୪ ପ୍ରତୀଚୀ ପ୍ରକାଶନ, ବ୍ରହ୍ମପୁର ବେଙ୍ଗ ରଡ଼ି  (ବ୍ୟଙ୍ଗ କବିତା ସଂକଳନ) - ୨୦୦୪ ଫ୍ରେଣ୍ଡସ୍ ପବ୍ଲିଶର୍ସ, କଟକ  । ହାସ୍ୟବ୍ୟଙ୍ଗ ଆଖଡ଼ା  (ହାସ୍ୟ ବ୍ୟଙ୍ଗ ସଂକଳନ) - ୨୦୦୭ ଓଡ଼ିଶା ବୁକ୍ ଷ୍ଟୋର, କଟକ  । ରଙ୍ଗାରଙ୍ଗ ବ୍ୟଙ୍ଗ  (ବ୍ୟଙ୍ଗ ସଂକଳନ) - ୨୦୧୦ ଫେସ ପବ୍ଲିଶର୍ସ, କଟକ ସୌନ୍ଦର୍ଯ୍ୟର କିଣାବିକା ଓ ଅନ୍ୟାନ୍ୟ ବ୍ୟଙ୍ଗ  (ଅନୁଦିତ)- ୨୦୧୦ସାଇନାଥ, ଭୁବନେଶ୍ୱର ପଲିଟିସର ମହିମା  (ନିର୍ବାଚିତ ବ୍ୟଙ୍ଗ) - ୨୦୧୧ସାଇନାଥ ଭୁବନେଶ୍ୱର ଲେଖକକୁ ପାଗଳ କଲା କିଏ ?  (ହାସ୍ୟବ୍ୟଙ୍ଗ ସଂକଳନ) - ୨୦୧୨ ପ୍ରାଚୀ ସାହିତ୍ୟ ପ୍ରତିଷ୍ଠାନ, କଟକ ବଛା ବଛା ହାସ୍ୟ ବ୍ୟଙ୍ଗ  (ନିର୍ବାଚିତ ହାସ୍ୟବ୍ୟଙ୍ଗ) - ୨୦ ୧୩  । ଟାଇମପାସ୍, ଭୁବନେଶ୍ୱର ରମ୍ୟରସାୟନ  (ରମ୍ୟ ରଚନା ସଂକଳନ) - ୨୦୧୫ ଅଗ୍ରଦୂତ, ବାଙ୍କାବଜାର, କଟକ ଷଣ୍ଢର ସଂସାର ଚିନ୍ତା  ( ହାସ୍ୟବ୍ୟଙ୍ଗ ସଂକଳନ) - ୨୦୧୮ପଶ୍ଚିମା ପବ୍ଲିକେଶସସ୍, ଭୁବନେଶ୍ୱର ଗଳ୍ପ ସଂକଳନ ବୟସ୍କ ବସନ୍ତର ସକାଳ  (ଗଳ୍ପ ସଂକଳନ)-୨୦୦୦  (ପ୍ରତୀଚୀ ପ୍ରକାଶନ, ବ୍ରହ୍ମପୁର) ବୟସ୍କ ବସନ୍ତର ସକାଳ  (ଗଳ୍ପ ସଂକଳନ) - ୨୦୦୦ ପ୍ରତୀଚୀ ପ୍ରକାଶନ, ବ୍ରହ୍ମପୁର କଥାକୁହା ହୃଦୟ ଓ ଅନ୍ୟାନ୍ୟ ଗପ  ଅନୁଦିତ    ୨୦୧୦ ସାଇନାଥ, ଭୁବନେଶ୍ୱର ସାନସାନ କଥାମାନ  (ଗପ) - ୨୦୧୯ ତୀରତରଙ୍ଗ ପ୍ରକାଶନ,ଭୁବନେଶ୍ୱର କବିତା ସଂକଳନ ଗୋପନେ ସାଇତା ଗୀତ  (ଗୀତି କବିତା ସଂକଳନ) - ୨୦୧୧ସାଇନାଥ, ଭୁବନେଶ୍ୱର ଚଉରା ଓ ଅନ୍ୟାନ୍ୟ କବିତା  (କବିତା ସଂକଳନ) - ୨୦୧୪ ସାଇନାଥ, ଭୁବନେଶ୍ୱର .. ଚଉରା ଓ ଅନ୍ୟାନ୍ୟ କବିତା -2020 , ସମ୍ମାନ ସେ ତାଙ୍କର ବ୍ୟଙ୍ଗାତ୍ମକ ସୃଜନ ନିମନ୍ତେ ବ୍ୟଙ୍ଗଶ୍ରୀ ଓ ରସରାଜ ଭଳି ଉପାଧୀ ସମେତ ଫକୀରମୋହନ ସାହିତ୍ୟ ପରିଷଦ, ବାଲେଶ୍ୱର ପ୍ରଦତ୍ତ ହାଜୀ ଅସରଡ ଅଲ୍ଲୀ ଉଦୟ ପ୍ରତିଭା ପୁରସ୍କାର ଓ ପ୍ରଜାତନ୍ତ୍ର ବିଷୁବ ମିଳନରେ ପ୍ରଦତ୍ତ ରାଜୀବ ସ୍ମାରକୀ ଲଳିତ ନିବନ୍ଧ ପୁରସ୍କାରରେ ସମ୍ମାନିତ ହୋଇଛନ୍ତି  । ସ୍ୱର୍ଗତ ଗନ୍ତାୟତ ଶିବପ୍ରସାଦଙ୍କ ସ୍ମୃତିରେ ବ୍ୟଙ୍ଗକବି ଡ.କୁଳାଙ୍ଗାରଙ୍କୁ ୨୦୧୭ ମସିହାରେ ସମ୍ମାନିତ କରାଯାଇଛି ।